ΓΡΑΠΤΗ ΕΡΩΤΗΣΗ E-0316/02

υποβολή: Charles Tannock (PPE-DE) προς την Επιτροπή

(12 Φεβρουαρίου 2002)

Θέμα: Βοήθεια προς το Αφγανιστάν

Κατά τους τελευταίους μήνες διαδόθηκε ευρύτατα ότι φυτεύτηκαν σημαντικές ποσότητες σπόρων οπιούχου παπαρούνας στο βόρειο Αφγανιστάν. Το γεγονός ότι αναμένεται εξαιρετική συγκομιδή, καθώς και η απελευθέρωση χώρων αποθήκευσης οπίου που είχαν κατασκευάσει οι Ταλιμπάν, έχει ως αποτέλεσμα ότι η τιμή στην αγορά ενός κιλού οπίου στην Κανταχάρ έπεσε από τα 1600 δολάρια στα 330. Ένας αγρότης λαμβάνει περίπου 300 δολάρια για ένα κιλό οπίου, ενώ λαμβάνει λιγότερο από ένα δολάριο για ένα κιλό σταριού.

Ποιά μέτρα σκοπεύει να λάβει η Ένωση προκειμένου να ενθαρρύνει τους αγρότες να καταφύγουν σε εναλλακτικές καλλιέργειες, η δε βοήθεια της Ευρωπαϊκής Ένωσης θα συνδεθεί με τη βούληση των αφγανών αξιωματούχων και πολέμαρχων να σεβασθούν το νέο κυβερνητικό διάταγμα που απαγορεύει την παραγωγή οπίου και επιβάλλει το σεβασμό της εξουσίας της κεντρικής κυβέρνησης· Η παροχή βοήθειας θαποβληθεί επίσης στον όρο ότι δεν πρόκειται να εισαχθεί εκ νέου η βάρβαρη πρακτική λιθοβολισμού γυναικών λόγω μοιχείας·

Τέλος, ποιό μέρος της βοήθειας της ΕΕ θα χορηγηθεί μέσω των θεσμικών της οργάνων και ποιό μέρος θα διατεθεί στις ΜΚΟ· Σε περιπτώσεις που η Ευρωπαϊκή Ένωση θεωρεί ότι η βοήθεια είναι αναγκαία και η βοήθεια αυτή διατίθεται μέσω της Επιτροπής, ποιά βήματα σκοπεύει να λάβει προκειμένου να εξασφαλίσει ότι η βοήθεια καταφθάνει έγκαιρα και δεν καταλήγει σε τραπεζικούς λογαριασμούς, ή ότι δεν πιάνεται στα γρανάζια του λαβυρίνθου των γραφειοκρατικών διαδικασιών, όπως συνέβη τόσο συχνά με τα ευρωπαϊκά κονδύλια ανθρωπιστικής βοήθειας·

Απάντηση του κ. Patten εξ ονόματος της Επιτροπής

(4 Απριλίου 2002)

Η Κοινότητα θεωρεί την απαγόρευση της καλλιέργειας της παπαρούνας σημαντικό μέτρο εκ μέρους της προσωρινής αρχής του Αφγανιστάν το οποίο πρέπει ναποστηριχθεί.

Μεταξύ των προγραμμάτων που θα χρηματοδοτήσει η Κοινότητα και άλλοι εταίροι που μετέχουν στη διαδικασία ανοικοδόμησης και αποκατάστασης του Αφγανιστάνπάρχουν προγράμματα αγροτικής ανάπτυξης με στόχο τη συμβολή στη βελτίωση της κατάστασης του πληθυσμού.

Για το σκοπό αυτό, ευρίσκονται ήδη στο Αφγανιστάν αρκετές αποστολές αξιολόγησης, μεταξύ των οποίων και ένας εμπειρογνώμονας σε θέματα επισιτιστικής ασφάλειας και αγρονομίας, ο οποίος μελετά τις δυνατότητες παροχής στήριξης σάυτό τον τομέα.

Βασική προϋπόθεση για να συνεχιστεί η κοινοτική βοήθεια προς τη διοίκηση του Αφγανιστάν είναι η τήρηση εκ μέρους της των όρων της συμφωνίας της Βόννης/Πετρούπολης, όπως η δέσμευση για ένα χρονοδιάγραμμα εκλογών, η θέσπιση ενός συγκεκριμένου νομικού πλαισίου, η σύσταση επιτροπής για τα ανθρώπινα δικαιώματα, η συνεργασία για την καταπολέμηση της τρομοκρατίας, των ναρκωτικών και του οργανωμένου εγκλήματος, και ο σεβασμός των βασικών αρχών των ανθρωπίνων δικαιωμάτων και του διεθνούς ανθρωπιστικού δικαίου που έχειπογράψει το Αφγανιστάν.

Η βοήθεια της Ευρωπαϊκής Ένωσης αποτελείται από διμερείς δεσμεύσεις των κρατών μελών και μία δέσμευση της Επιτροπής. Οι δεσμεύσεις των κρατών μελών έχουν αναληφθεί με διάφορους τρόπους και καλύπτουν πολλούς τομείς της διαδικασίας ανοικοδόμησης, μεταξύ των οποίων και η γεωργία και τα μέτρα για την καταπολέμηση των ναρκωτικών. Οι δεσμεύσεις για το 2002 που ανελήφθησαν στο Τόκιο τον Ιανουάριο του 2002 ανέρχονται σε 400 εκατ. ευρώ εκ μέρους των κρατών μελών και σε 200 εκατ. ευρώ εκ μέρους της Επιτροπής.

Η Επιτροπή έχει θέσει κατά μέρος 13 εκατ. ευρώ από την πρώτη ανάληψηποχρέωσής της το 2002, που ανέρχεται σε 57,5 εκατ. ευρώ, τα οποία προορίζονται για τη γεωργική και αγροτική αναζωογόνηση και ανάπτυξη. Καταρτίζονται συγκεκριμένα προγράμματα έργων, τα οποία θα μπορούσαν να περιλάβουν τη βοήθεια προς τους γεωργούς και άλλα μέλη του αγροτικού πληθυσμού που απασχολούνταν άλλοτε στην καλλιέργεια της παπαρούνας. Θα εξετασθούν και άλλες προτάσεις σάυτό τον τομέα, ώστε εντός του έτους να αναληφθούν νέεςποχρεώσεις. Η καταπολέμηση των παράνομων ναρκωτικών αποτελεί σημαντικό θέμα τομής της κοινοτικής βοήθειας στο Αφγανιστάν.

Η Κοινότητα παρέχει γενικά την ανθρωπιστική της βοήθεια μέσω μη κυβερνητικών οργανώσεων (ΜΚΟ), των οργανώσεων βοήθειας των Ηνωμένων Εθνών (ΗΕ) και των διεθνών οργανώσεων παροχής βοήθειας. Ανάλογα με τη φύση των έργων ή προγραμμάτων που έχουν εγκριθεί για μελλοντική χρηματοδότηση, μπορεί ήδη να εφαρμοσθεί ένα μέρος της βοήθειας, όπου κρίνεται σκόπιμο και με τεχνική συνδρομή, απευθείας με τιςπηρεσίες της κεντρικής κυβέρνησης ή την τοπική αυτοδιοίκηση. Δεν έχουν ληφθεί αποφάσεις σχετικά με τα ποσοστά βοήθειας που θα χορηγηθούν μέσω των ΜΚΟ ή μέσω της κεντρικής κυβέρνησης. Αυτό θα εξαρτηθεί από μεμονωμένες αποφάσεις που θα ληφθούν σχετικά με τον καλύτερο τρόπο να επιτευχθούν οι στόχοι της βοήθειας.

Προβλέπεται ότι η δημιουργία ενός πλήρως αποκεντρωμένου Γραφείου της Ένωσης στην Καμπούλ που λειτουργεί από τις 12 Φεβρουαρίου 2002 θα περιορίσει στο ελάχιστο τον χρόνο για την έγκριση, την έκδοση και την εφαρμογή των κοινοτικών προγραμμάτων βοήθειας στο Αφγανιστάν. Τον Δεκέμβριο του 2001 εγκρίθηκε μία δέσμη έργων πρώτης βοήθειας στα πλαίσια του μηχανισμού ταχείας αντίδρασης, ύψους 4,9 εκατ. ευρώ, που έχουν εκταμιευθεί.